《宿莫水部官署答蒋南泠张瓯江见过》
明代·陈鹤

北风吹雪满征鞍，西度关门岁欲残。
越国云山千里梦，官亭花竹几回看。
天连海上明河没，霜白城头片月寒。
深夜逢君论世事，酒酣重把剑珠弹。

作者简介：（?—1560）明浙江山阴人，家居南京，字鸣轩，一字九皋，号海樵，一作海鹤，又作水樵生。嘉靖四年举人，袭其祖军功，官绍兴卫百户，非素志，因弃官称山人。自少时即博览奇帙名帖。曾得奇病，乃自学为医，七年而愈。工诗善画，水墨花草最为超绝。有《海樵先生集》、《越海亭诗集》。